روسیانین خاریجی ایشلر ناظیری سرگئی لاوروف اردن خاریجی ایشلر ناظیری ایمن صفدی ایله سوریه مسئله‌سینی موذاکیره ائدیب.
روسیا خاریجی ایشلر ناظرلیگی‌نین معلوماتینا گؤره، لاوروف صفدی ایله تلفونلا دانیشیب.
ایکی ناظیرین سوریه و اطرافینداکی حادثه‌لری وورغولایا‌راق، اورتا دوغوداکی وضعیتی موذاکیره ائتدیک‌لری بیلدیریلن آچیقلامادا قئید اولونوب کی، لاوروف سوریه-ده سیاسی حلین باشلادیلماسی اوچون طرف‌لرین جهدلرینی گوجلندیرمه‌سی‌نین واجیب‌لیگینی دیله گتیردی.
آچیقلامادا آنایاسا کومیته‌سی‌نین یارادیلماسینا دایر سوریه طرفیله آستانا پروسه سی‌نین ضامین اؤلکه‌لری اولا‌راق روسیا، تورکیه و ایرانین آپاردیغی فعالیت‌لره گؤروشده دقت چکیلدیگی بیلدیریلیب.
اردن خاریجی ایشلر ناظیری صفدی نین ایسه سوریه-لی قاچقین‌لارین گئری دؤنمه‌سینه روسیانین وئردیگی تحفه‌یه دقت چکه‌رک، روکبان دوشرگه‌سیله علاقه‌لی بیرگه فعالیت‌لری داوام ائتدیرمیین اهمیتینی وورغولادیغی قئید ائدیلیب.
آچیقلامادا همچنین فیلیسطین مسئله‌سیله علاقه‌لی اولا‌راق دا ایکی ناظیرین فیکیر موبادیله‌سی آپاردیغی ایفاده ائدیلیب.
